Publication: Magyar Közlöny
Issue: MK-1998-90 (Year: 1998, Number: 90)
Era: 1990-2004
Section: (VI. 27) AB; de lásd a 29/1995. (V. 25.) AB határozatot is,
Paragraph Index: 959

(VI. 27) AB; de lásd a 29/1995. (V. 25.) AB határozatot is, ahol a támadott önkormányzati rendelet helyett a bányatörvény egyes rendelkezéseinek alkotmányellenességét állapította meg az Alkotmánybíróság. ABH 1995, 145.] Az Alkotmánybíróság gyakorlatává vált az is, hogy ahol szükség van rá, az indítványtól függetlenül a teljes hierarchikus normasor összhangját vizsgálja. [Önkormányzati rendelet — törvény — Alkotmány: 44/1992. (VII. 23.) AB, ABH 1992, 378, 380; 29/1995. (V. 25.) AB, ABH 1995. 145. Törvény — nemzetközi szerződés — Alkotmány: 53/1993. (X. 13.) AB, ABH 1993, 323, 326; 4/1997. (I. 22.) AB, ABH 1997, 41.] Ha ugyanis az alkotmányellenesség vizsgálata az Alkotmány alatti jogszabályi hierarchia megsértésére vonatkozik, előfordulhat, hogy a legalsó szintű norma formailag ellentétes ugyan a felette állóval, de tartalmilag megfelel az Alkotmánynak; ilyenkor a vizsgált norma és az Alkotmány közötti — az indítványban nem támadott — jogszabály vagy nemzetközi szerződés alkotmányellenességére derülhet fény.

Source: https://magyarkozlony.hu/hivatalos-lapok/74cc0f114fab73f38b18b29b88a80aeb009a73d3/dokumentumok/467c8127fa0511ab4a01cdc0055fa584f50c8816/letoltes